Універсітэт грамадзянскай абароны МНС Рэспублікі Беларусь

**Універсітэт грамадзянскай абароны МНС Рэспублікі Беларусь** (УГА МНС РБ) — дзяржаўная вышэйшая навучальная ўстанова па падрыхтоўцы спецыялістаў вышэйшай кваліфікацыі ў галіне пажарнай бяспекі і абароны насельніцтва і тэрыторый ад надзвычайных сітуацый прыроднага і тэхнагеннага характару.

Універсітэт з’яўляецца членам еўрапейскай асацыяцыі вышэйшых навучальных устаноў, якія ажыццяўляюць навучанне і прафесійную падрыхтоўку кадраў у галіне папярэджання і ліквідацыі надзвычайных сітуацый прыроднага і тэхнагеннага характару і грамадзянскай абароны (European Fire Service Colleges Associations — EFSCA).

## Гісторыя 
* 27 верасня 1933 года, калі на базе пажарнай каманды г. Мінска была адкрыта Пажарна-тэхнічная школа па падрыхтоўцы каманднага складу пажарнай аховы.

* У 1992 годзе ўстанова рэарганізавана ў вышэйшую навучальную ўстанову, якая з 2000 года насіла назву «Камандна-інжынерны інстытут Міністэрства па надзвычайных сітуацыях Рэспублікі Беларусь»

* Пачынаючы з 2002 года ўстанова адукацыі мае вопыт падрыхтоўкі грамадзян Азербайджана, Літвы, Таджыкістана, Казахстана, Расіі і Туркменістана. Якасць адукацыі пацверджаецца сертыфікатамі адпаведнасці патрабаванням СТБ ISO 9001: 2009 і DIN EN ISO 9001: 2008.

* У 2016 годзе ствараецца універсітэт шляхам аб’яднання Камандна-інжынернага інстытута з іншымі навучальнымі ўстановамі МНС Рэспублікі Беларусь — Гомельскім інжынерным інстытутам і Інстытутам перападрыхтоўкі і павышэння кваліфікацыі МНС Рэспублікі Беларусь, якія ажыццяўлялі навучанне па аднолькавых або роднасных спецыяльнасцях.

## Факультэты 
* Факультэт завочнага навучання
* Інжынерны факультэт
* Факультэт бяспекі жыццядзейнасці
* Факультэт падрыхтоўкі навуковых кадраў
* Факультэт падрыхтоўкі кіруючых кадраў
* Факультэт тэхнасфернай бяспекі
* Факультэт папярэджання і ліквідацыі НС

## Кафедры 
* Кафедра арганізацыі службы, нагляду і прававога забеспячэння
* Кафедра аўтаматычных сістэм бяспекі
* Кафедра грамадзянскай абароны
* Кафедра фізічнай падрыхтоўкі і спорту
* Кафедра кіравання абаронай ад надзвычайных сітуацый
* Кафедра сучасных моў
* Кафедра працэсаў гарэння і выбуху
* Кафедра пажарнай бяспекі
* Кафедра прамысловай бяспекі
* Кафедра пажарнай аварыйна-выратавальнай падрыхтоўкі
* Кафедра гуманітарных навук
* Кафедра прыродазнаўчых навук
* Кафедра ліквідацыі НС
* Кафедра спецыяльнай падрыхтоўкі
* Кафедра павышэння кваліфікацыі
* Кафедра пажарнай аварыйна-выратавальнай тэхнікі

## Кіраўнікі 
* Аляксей Захаравіч Казачэнка (1933—1937)
* Сямён Іванавіч Герасімаў (1937—1939)
* Генух Залмовіч Лапатухін (1939—1941)
* Андрэй Данілавіч Аляшкевіч (1944—1948)
* Аляксандр Мікалаевіч Шахваростаў (1948—1953)
* Апалінарыя Платонавіч Уткін (1953—1959)
* Павел Акімавіч Бранавец (1959—1971)
* Віктар Адамавіч Лубінскі (1971—1973)
* Аляксандр Якаўлевіч Рубчэня (1973—1981)
* Барыс Леанідавіч Кулакоўскі (1981—1984)
* Уладзімір Клаўдзіевіч Вараб’ёў (1984—2005)
* Генадзь Фёдаравіч Ласута (2006—2009)
* Іван Іванавіч Палявода (з 2009)

## Гл. таксама 
* Гомельскі філіял Універсітэта грамадзянскай абароны МНС Рэспублікі Беларусь

## Спасылкі 
* Сайт Універсітэта грамадзянскай абароны МНС Рэспублікі Беларусь 

Катэгорыя:1933 год у Мінску
Катэгорыя:2016 год у Мінску
Катэгорыя:Універсітэты Мінска
Катэгорыя:Вышэйшыя тэхнічныя навучальныя ўстановы Беларусі